Rocky IV

Rocky IV er en film fra 1985 og den fjerde filmen i den kjente Rocky-serien.

I tillegg til å spille hovedrollen står Sylvester Stallone for både manus og regi.

 Handling 
I 1985 ankommer Ivan Drago, en sovjetisk bokser med null tidligere tap, til USA sammen med sin kone, Ludmilla - en anerkjent sovjetisk svømmer og et team av trenere fra Sovjetunionen og Cuba. Lederen hans, Nicolai Koloff, benytter enhver anledning til å fremme Dragos friidrett som et kjennetegn på sovjetisk overlegenhet. Motivert av patriotisme, og et medfødt ønske om å bevise seg selv, ønsker Apollo Creed å utfordre Drago til en oppvisningskamp. Rocky godtar å trene Apollo, til tross for bekymringene hans om kampen deres.

Under en pressekonferanse angående kampen oppstår det større fiendtlighet mellom lagene rundt Apollo og Drago. Oppvisningen skal finne sted ved et hotell i Las Vegas. Apollo velger å gå inn i bokseringen med musikk fra James Brown som fremfører «Living in America» med showgirls. Mot slutten av første runde ber Rocky og Apollos trener, Duke, om å stoppe kampen.

Men Apollo nekter å gå med på dette, og ber Rocky om aldri å stoppe kampen uansett hva som skjer. Drago fortsetter å slå ham i andre runde, og Duke ber igjen Rocky om å kaste inn håndkleet. Men Rocky respekterer først og fremst Apollos ønsker, noe som gjør at Drago får tid til å lande et siste avgjørende slag mot Apollo - som dreper ham. I etterkant viser Drago ingen følelser av verken anger eller medfølelse ovenfor Apollo eller hans familie.

Frustrert over sovjeternes kalde likegyldighet, bestemmer Rocky seg for å utfordre Drago på egen hånd. Dragos trenere går derfor med på en boksekamp med 15 runder som skal finne sted i Sovjetunionen. Denne kampen skal avholdes den 1. juledag, en ordning som skal beskytte Drago mot truslene om vold han tidligere mottok i USA. Rocky reiser deretter til Sovjetunionen, men uten sin kone Adrian på grunn av hennes sterke misbilligelse over den planlagte kampen. Rocky setter deretter opp en treningsbase i en avsidesliggende hytte i Krasnoturjinsk, med bare Duke og sin svoger Paulie til å følge ham. Når han skal forberede seg til kampen bruker Drago høyteknologisk utstyr, et lag av trenere og leger som overvåker alle hans bevegelser, og regelmessige doser av anabole steroider. Rocky, derimot, utfører veiarbeid i dyp snø over fjellet og trener med gammeldags gårdsutstyr. Adrian kommer også uventet, for å gi Rocky sin støtte.

Rocky entrer arenaen foran et fiendtlig sovjetisk publikum, mens Drago introduseres med en forseggjort patriotisk seremoni; den sovjetiske generalsekretæren og politbyrået er også til stede. I motsetning til hans tidligere kamp med Apollo, går Drago umiddelbart på offensiven. De går runde etter runde, og utveksler en rekke slag. Men når den 12. runden begynner, begynner det tidligere fiendtlige russiske publikum å bli mer positive til Balboa. Etter å ha blitt utskjelt av treneren sin Nicolai Koloff, gjør Drago opprør, kaster ham ut av ringen og henvender seg direkte til den sovjetiske ledelsen - og sier at han bare kjemper for seg selv, ikke for Sovjet.

Om filmen

Filmen spilte inn over $300 millioner på verdensbasis da den gikk på kino i 1985-86.www.imdb.com

Filmen spiller i veldig stor grad på den spente politiske atmosfæren mellom USA og Sovjetunionen.

 Medvirkede 
 Sylvester Stallone som Robert «Rocky» Balboa, og går ofte under kallenavnet «The Italian Stallion»
 Talia Shire som Adrian Balboa: Rockys støttende kone.
 Burt Young som Paulie Pennino: Rockys venn.
 Carl Weathers som Apollo Creed: en nær venn av Rocky.
 Brigitte Nielsen som Ludmilla Vobet Drago: Kone til Ivan Drago.
 Dolph Lundgren som Ivan Drago: Sovjetisk bokser.
 Tony Burton som Tony Duke Evers: Apollo's farsfigur og venn, som også blir Rocky's trener under hans kamp mot Drago.
 Michael Pataki som Nicolai Koloff: Trener og promotør for Ivan Drago.
 Rocky Krakoff som Rocky Jr.
 Sylvia Meals som Mary Anne Creed: Kone til Apollo

 Referanser 

Eksterne lenker


Kategori:Dramafilmer fra USA
Kategori:Actiondrama fra USA
Kategori:Sportsfilmer fra USA
Kategori:Filmer fra 1985
Kategori:Filmer regissert av Sylvester Stallone
Kategori:Engelskspråklige filmer
Kategori:Oppfølgerfilmer